Diari Oficial de la Generalitat Valenciana


Sumari del DOGV 4221, del 04-04-2002 (2002/2719)

RESOLUCIÓ de 1 de març de 2002, de la secretària general de la Conselleria de Justícia i Administracions Públiques, per la qual resol la inscripció en el Registre de Col·legis Professionals i Consells Valencians de Col·legis Professionals la Delegació Territorial de la Comunitat Valenciana del Col·legi Oficial d'Enginyers Navals i Oceànics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2719


Data del document
:   01-03-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * legislació
    * col·legi professional
    * reglament intern
    * enginyer

RESOLUCIÓ de 1 de març de 2002, de la secretària general de la Conselleria de Justícia i Administracions Públiques, per la qual resol la inscripció en el Registre de Col·legis Professionals i Consells Valencians de Col·legis Professionals la Delegació Territorial de la Comunitat Valenciana del Col·legi Oficial d'Enginyers Navals i Oceànics. [2002/2719]
  
Vist l'expedient d'inscripció registral instruït a instància del senyor Jesús Peiró Peiró, en nom i representació i com a degà de la Delegació Territorial de la Comunitat Valenciana del Col·legi Oficial d'Enginyers Navals i Oceànics, pel qual sol·licita la inscripció d'aquesta en el Registre de Col·legis Professionals i de Consells Valencians de Col·legis Professionals de la Comunitat Valenciana, d'acord amb els següents fets:
  
Primer
  
El degà de la Delegació Territorial de la Comunitat Valenciana del Col·legi Oficial d'Enginyers Navals i Oceànics, va sol·licitar el 18 d'octubre de 2001 la inscripció d'aquesta, tot aportant els Estatuts de la Delegació i la composició de la Junta de Govern.
  
Segon
  
Que la Junta de Govern va ser elegida en la Junta General Extraordinària celebrada el 15 de juny de 2001, amb la composició següent: degà territorial: Jesús Peiró Peiró; vicedegà territorial: Luis López Freire; secretari territorial: José Mª Soriano Gómez; vocals: Enrique Lechuga Lombos, Juan Moreno Fernández, Eduardo Pozo Fernández, Cecilio Sanz Colmenarejo i José Mª Madrigal Palmero.
  
Tercer
  
Que en resposta al requeriment del Servei d'Entitats Jurídiques, el degà va presentar el dia 30 de gener passat, un certificat emés pel director de gestió del Col·legi Oficial d'Enginyers Navals i Oceànics amb el vistiplau del degà, el qual acredita que en la reunió de la Junta General Extraordinària de l'esmentat Col·legi, celebrada el 15 de desembre de 1998, va ser aprovat l'establiment de les delegacions territorials, i es va autoritzar a la Junta de Govern per a la creació i funcionament de les delegacions territorials que ho sol·licitaren. Que el certificat susdit, acredita també que en la reunió del 6 de febrer de 2001, la Junta de Govern del Col·legi Oficial d'Enginyers Navals i Oceànics va sancionar els Estatuts presentats per la Delegació Territorial de València.
  
Fonaments de dret
  
Primer
  
Que la Llei 6/1997, de 4 de desembre, de la Generalitat Valenciana, de Consells i Col·legis Professionals permet en l'article 24 g) que s'inscriguen en el Registre de Col·legis Professionals i de Consells Valencians de Col·legis Professionals ?les altres inscripcions i anotacions que legalment o reglamentàriament s'establisquen?.
  
Segon
  
Que el reglament de desenvolupament de la Llei 6/1997, de 4 de desembre, de la Generalitat Valenciana de Consells i Col·legis Professionals de la Comunitat Valenciana, aprovat per Decret 4/2002, de 8 de gener, del Govern Valencià, disposa en l'article 64, apartat g), que s'inscriuran en el Registre de Col·legis Professionals i de Consells Valencians de Col·legis Professionals ?les delegacions de Col·legis Professionals d'àmbit nacional, que estiguen constituïdes o es constituïsquen en l'àmbit territorial de la Comunitat Valenciana, quan estiga prevista la seua constitució en els Estatuts del Col·legi d'àmbit nacional de conformitat amb el que establisca la legislació bàsica estatal?; i estableix en l'article 67, 1 a) que aquestes delegacions s'inscriuran en la Secció Primera del Registre.
  
Tercer
  
Que la Delegació Territorial de la Comunitat Valenciana del Col·legi Oficial d'Enginyers Navals i Oceànics ha sigut constituïda amb els requisits i formalitats previstos en el Decret 713/1967, d'1 d'abril, de creació del Col·legi Nacional d'Enginyers Navals i Oceànics, i en els Estatuts aprovats per Ordre del Ministeri d'Indústria de 10 de gener de 1968.
  
Quart
  
Que aquesta Secretaria General és competent perquè així ho disposa l'article 6.1 de la Llei 6/1997, de 4 de desembre, i en virtut de les atribucions que té conferides pels decrets 13/1999, i 91/1999, de 30 de juliol, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, en relació amb el Decret 123/1986, de 20 d'octubre, del Consell de la Generalitat Valenciana, pel qual es crea el Registre de Col·legis Professionals i de Consells Valencians de Col·legis Professionals de la Comunitat Valenciana.
  
Vistos: L'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; el Decret 4/2002, de 8 de gener, del Govern Valencià, pel qual s'aprova el Reglament de Desenvolupament de la Llei 6/1997, de 4 de desembre, de la Generalitat Valenciana, i la resta de disposicions complementàries, resolc:
  
Inscriure en la Secció Primera del Registre de Col·legis Professionals i Consells Valencians de Col·legis Professionals, la Delegació Territorial de la Comunitat Valenciana del Col·legi Oficial d'Enginyers Navals i Oceànics, amb el número noranta-quatre i inscriure, igualment, la composició de la seua Junta de Govern que consta en l'antecedent de fet segon.
  
Contra aquesta resolució que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà al de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.